Ego Petrus, comes Autissiodori et Tornodori, notum facio universis, presentibus pariter et futuris, quod donavi in perpetuum et concessi ecclesie Sancti-Eusebii Autissiodorensis et fratribus ibidem Deo servientibus, omnem censum quem habebam apud Autissiodorum et apud Augiacum, cum venditis et laudibus ad eundem censum pertinentibus. Et ut donum istud in posterum ratum habeatur et inmotum, per presentem cartulam sigilli mei munimine roborari precepi. Actum, anno Incarnationis dominice Mº CCº IXº, mense februario.